ສຳມະນາວິທະຍາສາດ ກ່ຽວກັບການຄວບຄຸມມົນລະພິດ
ໃນຕອນບ່າຍວັນທີ 07 ຕຸລາ ນີ້, ກົມເຄມີສາດກະຊວງປ້ອງກັນປະເທດຮ່ວມກັບກົມຄວບຄຸມມົນລະພິດ ແລະກົມຊັບພະຍາກອນນ້ຳ ກະຊວງຊັບພະ
ຍາກອນທຳມະຊາດ ແລະສິ່ງແວດລ້ອມ ໄດ້ຈັດກອງປະຊຸມສຳມະນາວິ ທະຍາສາດກ່ຽວກັບການຄວບຄຸມມົນລະພິດຂຶ້ນທີ່ສູນຄົ້ນຄວ້າເຄມີສາດກອງທັບ
ໂດຍການເຂົ້າຮ່ວມຂອງ ພັນເອກ ບົວແກ້ວ ຂຸນປັນຍາ ຫົວໜ້າກົມເຄມີສາດ ກປທ, ທ່ານ ຄຳພັນ ນັນທະວົງ ຫົວໜ້າກົມຄວບຄຸມມົນລະພິດ ກະຊວງ
ຊັບພະຍາກອນທຳມະຊາດ ແລະສິ່ງແວດລ້ອມ, ທ່ານ ພອນໄຊ ສິນມະນີວົງ ຮອງຫົວໜ້າກົມຊັບພະຍາກອນນ້ຳ ກຊສ ພ້ອມພະນັກງານ-ວິຊາການທີ່ກ່ຽວ
ຂ້ອງຈາກສອງກະຊວງເຂົ້າຮ່ວມ.
ທ່ານ ປອ ແພງຄຳຫລ້າ ພົນວິໃສ ຮອງຫົວໜ້າກົມຄວບຄຸມມົນລະພິດ ກຊສ ໄດ້ສະເໜີໜ້າວຽກໃນການຄວບຄຸມມົນລະພິດໂດຍຊີ້ອອກວ່າ: ການ
ຄວບຄຸມມົນລະພິດເປັນເຄື່ອງມືໃນການຄວບຄຸມການປ່ອຍມົນລະພິດອອກສູ່ອາກາດ, ນໍ້າ ແລະດິນ. ໜ້າວຽກຕົ້ນຕໍຂອງກົມຄວບຄຸມມົນລະພິດແມ່ນ
ອອກລະບຽບການເພື່ອຫລຸດ ຜ່ອນສິ່ງເສດເຫລືອຈາກການບໍລິໂພກ, ການຜະລິດອຸດສາຫະກຳ, ການກະສິກຳ, ການຂຸດຄົ້ນແຮ່ທາດ, ການຂົນ ສົ່ງ ແລະ
ກິດຈະກຳຕ່າງໆໃນການພັດທະນາເສດຖະກິດ-ສັງຄົມ ແລະເຮັດໜ້າທີ່ຄວບຄຸມການປ່ອຍມົນລະພິດ ອອກສູ່ສິ່ງແວດລ້ອມ ໂດຍທົ່ວໄປການຄວບຄຸມມົນ
ລະພິດ ແລະ ສິ່ງເສດເຫລືອມີສາມວິທີຄື: 1. ການອອກຄຳສັ່ງເພື່ອຄວບຄຸມ. 2. ອອກລະບຽບການເພື່ອເປັນເຄື່ອງມື ແລະ ກົນໄກທາງດ້ານການເງິນ.
3.ການສະໝັກໃຈ.
ພັນໂທ ທຽມ ຫອມຊະນະ ຮອງຫົວໜ້າກົມເຄມີສາດ ກປທ ໄດ້ສະເໜີຄວາມເປັນມາ ແລະພາລະບົດ ບາດໜ້າທີ່ຮັບຜິດຊອບຂອງກົມເຄມີສາດຄື:
ເຫລົ່າຮົບເຄມີສາດ ກປທ ສ້າງຕັ້ງຂຶ້ນຢ່າງເປັນທາງການເມື່ອວັນທີ 26 ກໍລະກົດ 1966 ຢູ່ໂຮງຮຽນການເມືອງກົມມະດຳ ທີ່ບ້ານນາມອນ ເມືອງວຽງໄຊ
ແຂວງຫົວພັນ ເປັນກຳລັງສູ້ຮົບໜຶ່ງຂຶ້ນກັບກົມໃຫຍ່ເສນາທິການກອງທັບ ເພື່ອຮັບປະກັນວຽກງານປ້ອງກັນເຄມີໃຫ້ແກ່ສູນກາງ, ເຂດດ້ານຮົບ, ກົມກອງ
ທະຫານ ແລະປະຊາຊົນ ເຊິ່ງໄດ້ປະກອບສ່ວນສຳຄັນໃນຂະບວນການປະຕິວັດປົດປ່ອຍຊາດ ແລະໄດ້ສືບຕໍ່ພາລະກິດປົກປັກຮັກສາ ແລະສ້າງສາພັດທະນາ
ປະເທດຊາດຈົນເຖິງທຸກມື້ນີ້.
ກອງປະຊຸມຍັງໄດ້ຮັບຟັງ ພັນຕີ ວຽງພອນ ແກ້ວບຸນພັນ ຫົວຫນ້າພະແນກເຄມີສິ່ງແວດລ້ອມ ກົມເຄມີສາດ ກປທ ນຳສະເໜີວຽກງານຄົ້ນຄວ້າ ແລະ
ວິໄຈເຄມີ ເຊິ່ງແມ່ນວຽກງານໜຶ່ງສະໜອງຂໍ້ມູນວິທະຍາສາດ-ເຕັກ ນິກ, ການຊອກຫາອະນຸມູນຫລັກຂອງທາດເຄມີທີ່ມີອະນຸພາບສາມາດປຸງແຕ່ງເປັນທາດ
ພິດ, ທາດເບື່ອ, ຢາປາບ ສັດຕູພຶດ, ລັງສີ, ເຊື້ອພະຍາດເຄມີທີ່ເປັນອັນຕະລາຍສົ່ງຜົນກະທົບຕໍ່ດ້ານການທະຫານ, ສຸຂະພາບຄົນ-ສັດ, ຊັບພະຍາກອນທຳມະ
ຊາດ ແລະການພັດທະນາເສດຖະກິດ-ສັງຄົມ. ເຊິ່ງມີໜ້າທີ່ຄົ້ນຄວ້າວິໄຈທາດພິດ-ທາດເບື່ອ, ທາດກຳມັນຕະພາບລັງສີ ແລະທາດອື່ນໆ; ຄົ້ນຄວ້າການກຳ
ຈັດສານເຄມີອັນຕະລາຍ, ທາດເຄມີເສຍຄຸນ, ເຄມີສິ່ງແວດລ້ອມ ແລະການແກ້ໄຂອຸບັດເຫດທາງເຄມີລັງສີ; ພ້ອມກັບຄຸ້ມຄຸ້ມສິ່ງແວດລ້ອມພາຍໃນນອກ
ກອງທັບ ແລະປະເມີນຜົນກະທົບເຄມີສິ່ງແວດລ້ອມຕາມໂຮງຈັກ-ໂຮງງານ ແລະກິດຈະການຕ່າງໆຕາມການມອບໝາຍ.